ຈີນ ເປັນຫ່ວງ ກ່ຽວກັບ ສົງຄາມ ການຄ້າ ກັບ ສະຫະລັດ 
ທ່ານ Li Keqiang ໄດ້ກ່າວວ່າ ທ່ານເຫັນສ່ວນດີ ກ່ຽວກັບການພົວພັນ ແຕ່ກໍຍັງໄດ້ເຕືອນວ່າ ສົງຄາມການຄ້າ ອາດຈະສ້າງ​ຄວາມ​ເສຍ​ຫາຍ ​ໃຫ້​ແກ່ທຸລະກິດ ຂອງອາເມຣິກາ ກ່ອນໝູ່.
ຈີນກຳລັງເຕືອນ ກ່ຽວກັບຜົນກະທົບທີ່ອາດມີຂຶ້ນໃນສົງຄາມການຄ້ານກັບສະຫະລັດ ເຖິງແມ່ນວ່າ ສອງເສດຖະກິດທີ່ໃຫຍ່ທີ່ສຸດໃນໂລກ ເອົາບາດກ້າວຕ່າງໆ ໃນການ ວາງແຜນ ພາຍໃຕ້ສາຍພົວພັນຂອງລັດຖະບານປະທານາທິບໍດີ ດໍໂນລ ທຣຳ ກໍຕາມ ໃນການກ່າວ ຢູ່ທີ່ກອງປະຊຸມຖະແຫລງຂ່າວປະຈຳປີໃນວັນພຸດວານນີ້ ໃນຕອນທ້າຍ ຂອງກອງປະຊຸມລະດັບສູງ ທີ່ນະຄອນຫຼວງປັກກິ່ງ ນາຍົກລັດຖະມົນຕີ ຈີນ ທ່ານ Li Keqiang ເວົ້າເຖິງຜົນປະໂຫຍດ ຂອງສາຍພົວພັນ ອັນດີ ລະຫວ່າງ ສອງປະເທດ ທ່ານໄດ້ກ່າວວ່າ ທ່ານເຫັນສ່ວນດີ ກ່ຽວກັບການພົວພັນ ແຕ່ກໍຍັງໄດ້ເຕືອນວ່າ ສົງຄາມ ການຄ້າ ອາດຈະສ້າງຄວາມເສຍຫາຍ ໃຫ້ແກ່ທຸລະກິດທັງຫຼາຍຂອງອາເມຣິກາກ່ອນໝູ່ ທ່ານ Li ເວົ້າວ່າ ສື່ມວນຊົນຂອງທາງການຈີນ ໃນສັບປະດານີ້ ໄດ້ປຸກລະດົມຢ່າງຕໍ່ເນື່ອງ ໂດຍພິມ ເຜີຍແຜ່ບົດຄວາມເຫັນຕ່າງໆ ແລະບົດບັນນາທິການ ເພື່ອສະໜັບສະໜູນ ທັດສະນະ ດັ່ງກ່າວ ສື່ມວນຊົນບາງສ່ວນ ແມ່ນກະທັງເນັ້ນໃຫ້ເຫັນຜົນປະໂຫຍດສ່ວນຕົວ ທີ່ ມະຫາອານາຈັກທຸລະກິດ ຂອງທ່ານທຣຳ ທີ່ຈະໄດ້ຮັບ ໂດຍຜ່ານສາຍພົວພັນດ້ານ ເສດຖະກິດ ທີ່ດີຂຶ້ນກັບຈີນ